ETA:n sekakomitean päätös N:o 34/1999, tehty 26 päivänä maaliskuuta 1999, ETA-sopimuksen liitteen VI (Sosiaaliturva) muuttamisesta



Virallinen lehti nro L 266 , 19/10/2000 s. 0020 - 0021



ETA:n sekakomitean päätös N:o 34/1999, tehty 26 päivänä maaliskuuta 1999, ETA-sopimuksen liitteen VI (Sosiaaliturva) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna Euroopan talousaluetta koskevan sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite VI muutettiin 4 päivänä heinäkuuta 1998 tehdyllä ETA:n sekakomitean päätöksellä N:o 68/98(1). (2) Lomakkeiden E 106 ja E 109 muuttamisesta 2 päivänä lokakuuta 1997 tehty päätös N:o 166(2), lomakkeiden E 121 ja E 127 muuttamisesta ja lomakkeen E 122 poistamisesta 11 päivänä kesäkuuta 1998 tehty päätös N:o 168(3) sekä siirtotyöläisten sosiaaliturvan hallintotoimikunnan tietojenkäsittelyn teknisen toimikunnan toimintatavoista ja kokoonpanosta 11 päivänä kesäkuuta 1998 tehty päätös N:o 169(4) on otettava osaksi sopimusta. (3) Sopimuksen liitteessä VI vahvistetut yksityiskohtaiset säännöt EFTA-valtioiden osallistumisesta siirtotyöläisten sosiaaliturvan hallintotoimikuntaan on muutettava niin, että niissä otetaan huomioon EFTA-valtioiden osallistuminen hallintotoimikunnan yhteydessä olevaan tekniseen toimikuntaan, ON PÄÄTTÄNYT SEURAAVAA: 1 artikla Lisätään sopimuksen liitteessä VI olevaan 3.39 kohtaan (päätös N:o 153) teksti seuraavasti: ", sellaisena kuin se on muutettuna seuraavilla: - 398 D 0441: Päätös N:o 166, tehty 2 päivänä lokakuuta 1997 (E 106, E 109) (EYVL L 195, 11.7.1998, s. 25), - 398 D 0443: Päätös N:o 168, tehty 11 päivänä kesäkuuta 1998 (E 121, E 122, E 127) (EYVL L 195, 11.7.1998, s. 37).". 2 artikla Muutetaan sopimuksen liite VI seuraavasti: 1. Lisätään kohdan 3.49 (päätös N:o 165) jälkeen kohta seuraavasti: "3.50 398 D 0444: Päätös N:o 169, tehty 11 päivänä kesäkuuta 1998, siirtotyöläisten sosiaaliturvan hallintotoimikunnan tietojenkäsittelyn teknisen toimikunnan toimintatavoista ja kokoonpanosta (EYVL L 195, 11.7.1998, s. 46).". 2. Korvataan kohdan 5.7 (Ranskan tasavallan julistus) jälkeinen otsake ja määräys seuraavasti: "YKSITYISKOHTAISET SÄÄNNÖT SOPIMUKSEN 101 ARTIKLAN 1 KOHDAN MUKAISESTA EFTA-VALTIOIDEN OSALLISTUMISESTA SIIRTOTYÖLÄISTEN SOSIAALITURVAN HALLINTOTOIMIKUNTAAN SEKÄ KYSEISEN TOIMIKUNNAN YHTEYDESSÄ OLEVAAN TILINTARKASTUSLAUTAKUNTAAN JA TEKNISEEN TOIMIKUNTAAN Islanti, Liechtenstein ja Norja saavat kukin lähettää neuvoa-antavan edustajan (tarkkailijan) Euroopan yhteisöjen komission yhteydessä toimivan siirtotyöläisten sosiaaliturvan hallintotoimikunnan kokouksiin sekä mainitun toimikunnan yhteydessä olevan tilintarkastuslautakunnan ja teknisen toimikunnan kokouksiin.". 3 artikla Päätösten N:o 166, 168 ja 169 islanniksi ja norjaksi laaditut tekstit, jotka on liitetty tämän päätöksen asianomaisiin kielitoisintoihin, ovat todistusvoimaiset. 4 artikla Tämä päätös tulee voimaan 27 päivänä maaliskuuta 1999, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 26 päivänä maaliskuuta 1999. ETA:n sekakomitean puolesta F. Barbaso Puheenjohtaja (1) EYVL L 123, 13.5.1999, s. 64. (2) EYVL L 195, 11.7.1998, s. 25. (3) EYVL L 195, 11.7.1998, s. 37. (4) EYVL L 195, 11.7.1998, s. 46.